Гавриил Державин
Молитва
Недостижим е Бог,Творец на всичко живо…

Превод от руски: Мария Шандуркова, 2015

chitanka.info

Недостижим е Бог, Творец на всичко живо,

сърцата движи, в помислите ни прозира!

За сетен път в живота си зова те аз:

склони лице и чуй молбата ми сега.

В сърцето съкрушено взри се, мой Създател,

законът Твой, ако за мен е непонятен

и с моя разум слаб не бих го аз разбрал,

прости ми Ти, ако в заблуда съм живял.

По твоята повеля искам да създавам,

да пиша ревностно творби със чиста вяра.

И виждам този път разтворен е пред мен,

по който влизам аз в покоя осветен.

Ще вляза аз, наистина, не се съмнявам:

на Твойто милосърдие се аз надявам.

Ти щедър, милостив бе във века нетраен:

ще бъдеш мой Баща, а не Съдник до края.

1776

Превод: май 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.